CELEX: 62018TB0212
Language: el
Date: 2019-09-06 00:00:00
Title: Υπόθεση T-212/18: Διάταξη του Γενικού Δικαστηρίου της 6ης Σεπτεμβρίου 2019 – Romańska κατά Frontex (Υπαλληλική υπόθεση – Συμβασιούχοι υπάλληλοι – Σύμβαση αορίστου χρόνου – Άρθρο 47, στοιχείο γ', σημείο i, του ΚΛΠ – Καταγγελία – Λόγοι καταγγελίας – Κλονισμός της σχέσης εμπιστοσύνης – Δυσμενής διάκριση και ηθική παρενόχληση – Αγωγή αποζημιώσεως – Προδήλως απαράδεκτο)

28.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 363/14
            
         
      Διάταξη του Γενικού Δικαστηρίου της 6ης Σεπτεμβρίου 2019 – Romańska κατά Frontex
      (Υπόθεση T-212/18) (1)
      
      (Υπαλληλική υπόθεση - Συμβασιούχοι υπάλληλοι - Σύμβαση αορίστου χρόνου - Άρθρο 47, στοιχείο γ', σημείο i, του ΚΛΠ - Καταγγελία - Λόγοι καταγγελίας - Κλονισμός της σχέσης εμπιστοσύνης - Δυσμενής διάκριση και ηθική παρενόχληση - Αγωγή αποζημιώσεως - Προδήλως απαράδεκτο)
      (2019/C 363/20)
      Γλώσσα διαδικασίας: η πολωνική
      
         Διάδικοι
      
      
         Προσφεύγουσα-ενάγουσα: Karolina Romańska (Βαρσοβία, Πολωνία) (εκπρόσωπος: A. Tetkowska, δικηγόρος)
      
         Καθού-εναγόμενος: Ευρωπαϊκός Οργανισμός Συνοριοφυλακής και Ακτοφυλακής (εκπρόσωποι: H. Caniard και S. Drew, επικουρούμενοι από J. Currall και G. Ostaszewski, δικηγόρους)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ, με αίτημα, αφενός, την ακύρωση της απόφασης της 14ης Ιουνίου 2017 με την οποία ο Εκτελεστικός διευθυντής του FRONTEX, ενεργών υπό την ιδιότητα της αρμόδιας για τη σύναψη των συμβάσεων πρόσληψης αρχής, κατήγγειλε τη σύμβαση πρόσληψης της προσφεύγουσας-ενάγουσας με έναρξη ισχύος μετά την πάροδο οκτάμηνης περιόδου προειδοποίησης και, αφετέρου, την αποκατάσταση της ζημίας που ισχυρίζεται ότι υπέστη η προσφεύγουσα-ενάγουσα λόγω δυσμενούς διάκρισης και ηθικής παρενόχλησης εκ μέρους του Frontex, οι οποίες κατέληξαν στην έκδοση της απόφασης απόλυσης.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή-αγωγή.
                  
               
            
                  2)
               
               
                  
                     Καταδικάζει την Karolina Romańska στα δικαστικά έξοδα.
                  
               
            
         (1)  EE C 200 της 11.6.2018.